Urali

I Monti Urali (Ural o Ural'skie gory in rüscio) son unna cadenna montagnôsa che a limita a est a ciannüa rüscia; convensionalmente se fa corrisponde a questa cadenna unna parte notevole do confin tra Euròpa e Asia.

A cadenna di Urali a l'ha unna lunghessa de 2.000 chilometri; a larghessa a l'è ben ben ciü modesta (circa 160 km, mediamente). A Narodnaja, o bricco ciü erto da cadenna, a razzunze 1.894 metri in sce o livello do mâ. Geologicamente i Urali se son formæ in te l'Era Primaia, e se deve ä sö veggiaia e all'açion de forse esogene se questi monti presenten unna forma arrotondä.

 E træ parte di Urali 
Solitamente se dividde questa cadenna in træ parte:
 Ural Deserto, o Settentrionale
 Ural Metallifero, o Centrale
 Ural Servoso, o Meridionale.
I Urali han grande importansa economica, pe via da ricchessa in risorse forestali ma soviatütto pe i richiscimi giaçimenti minerarî: ou, argento, rammo, færo, porfido, marmo e prie preçioze.

A latitüddine di Urali a va da 51 Nord finna ao Mâ de Kara.

 Atri progètti  

Categorîa:Cadénn-e de montàgne
Categorîa:Ruscia
Categorîa:Kazakistan